Saadusta opiskelupaikasta kieltäytyminen johtaa työmarkkinatuen epäämiseen. Korkeakoulupaikan vastaanottaminen taas merkitsee ensikertalaisuusstatuksen menettämistä.

Opiskelupaikkaa yliopistosta tai ammattikorkeakoulusta havitteleva voi joutua hankalasti kahden järjestelmän väliin.

Jos abiturientti jää ilman opiskelupaikkaa, hän voi saada viiden kuukauden odotusajan jälkeen työmarkkinatukea. Jotta tukea voi saada, työ- ja elinkeinotoimisto edellyttää vähintään kahden tutkintoon johtavan opiskelupaikan hakemista ja vähintään kahden haun suorittamista loppuun asti.